Republica Moldova
GUVERNUL
HOTĂRÂRE  Nr. HG11/2024
din 10.01.2024
pentru aprobarea Reglementării tehnice
privind denumirile fibrelor textile și etichetarea
corespunzătoare și marcarea compoziției
fibroase a produselor textile
Publicat : 29.02.2024 în MONITORUL OFICIAL Nr. 83-85 art. 185 Data intrării în vigoare
UE
În temeiul art.3 alin.(6) din Legea nr.420/2006 privind activitatea de reglementare
tehnică (republicată în Monitorul Oficial al Republicii Moldova, 2017, nr. 92-102, art. 125),
cu modificările ulterioare, Guvernul HOTĂRĂȘTE:
1. Se aprobă Reglementarea tehnică privind denumirile fibrelor textile și etichetarea
corespunzătoare și marcarea compoziției fibroase a produselor textile (se anexează).
2. Prezenta hotărâre intră în vigoare la expirarea a 12 luni de la data publicării în
Monitorul Oficial al Republicii Moldova.
PRIM-MINISTRU Dorin RECEAN
Contrasemnează:
Viceprim-ministru,
ministrul dezvoltării
economice și digitalizării Dumitru Alaiba
Nr. 11. Chişinău, 10 ianuarie 2024.
Aprobată
prin Hotărârea Guvernului nr.11/2024
REGLEMENTAREA TEHNICĂprivind denumirile fibrelor textile
și etichetarea corespunzătoare și
marcarea compoziției fibroase a
produselor textile
Prezenta  Reglementare  tehnică  transpune  Regulamentul  (UE)  1007/2011  al
Parlamentului European și al Consiliului din 27 septembrie 2011 privind denumirile fibrelor
textile și etichetarea corespunzătoare și marcarea compoziției fibroase a produselor textile
și  de  abrogare  a  Directivei  73/44/CEE  a  Consiliului  și  a  Directivelor  96/73/CE  și
2008/121/CE ale Parlamentului European și ale Consiliului, publicat în Jurnalul Oficial al
Uniunii Europene L 272 din 18 octombrie 2011, așa cum a fost modificat ultima oară prin
Regulamentul Delegat (UE) 2018/122 al Comisiei din 20 octombrie 2017 de modificare a
anexelor I, II, VI, VIII și IX la Regulamentul (UE) nr. 1007/2011 al Parlamentului European
și al Consiliului privind denumirile fibrelor textile și etichetarea corespunzătoare și
marcarea compoziției fibroase a produselor textile.
Capitolul I
DISPOZIȚII GENERALE
Secțiunea 1
Obiectul și domeniul de aplicare
1. Prezenta Reglementare tehnică stabilește normele privind utilizarea denumirilor
de fibre textile și etichetarea și marcarea corespunzătoare a compoziției fibroase a
produselor textile, norme privind etichetarea sau marcarea produselor care conțin părți
netextile  de  origine  animală  și  norme  privind  determinarea  compoziției  fibroase  a
produselor textile prin analiza cantitativă a amestecurilor binare și ternare de fibre textile,
pentru a îmbunătăți funcționarea pieței interne și pentru a furniza informații precise
consumatorilor.
2. Prezenta Reglementare tehnică se aplică produselor textile atunci când sunt puse
la dispoziție pe piață și produselor menționate la punctul 3.
3. În sensul prezentei Reglementări tehnice, următoarelor produse li se aplică același
tratament ca produselor textile:
1) produse care conțin fibre textile în proporții de cel puțin 80% din greutatea lor;
2) mobilier, umbrele și umbrele de soare care conțin componente textile în proporție
de cel puțin 80% din greutatea lor;
3) componentele textile:
a) ale acoperitoarelor de podea multistrat;b) ale acoperitoarelor de saltele;
c) ale acoperitoarelor articolelor de camping,
cu condiția că aceste componente textile să constituie cel puțin 80% din greutatea
unor astfel de acoperitoare;
4) textilele încorporate în alte produse din care fac parte integrată, în cazul
specificării compozițiilor lor.
4. Prezenta  Reglementare  tehnică  nu  se  aplică  produselor  textile  care  sunt
încredințate unor persoane care își desfășoară activitatea la domiciliu sau unor întreprinderi
independente care prelucrează materialele furnizate, fără să le fie transferate cu titlul
oneros drepturile de proprietate asupra lor.
5. Prezenta Reglementare tehnică nu se aplică produselor textile la comandă care
sunt confecționate de către croitorii liber-profesioniști.
Secțiunea a 2-a
Noțiuni și cerințe generale cu privire la punerea
la dispoziție pe piață a produselor textile
6. În sensul prezentei Reglementări tehnice, se utilizează noțiunile definite în Legea
nr. 235/2011 privind activitățile de acreditare şi de evaluare a conformității, în Legea nr.
20/2016  cu  privire  la  standardizarea  națională,  în  Legea  nr.  162/2023  privind
supravegherea pieței și conformitatea produselor, precum şi noțiunile de mai jos, cu
următoarele semnificații:
produs textil  – orice materie primă, produs semifabricat, fabricat, semiprelucrat,
prelucrat, semifinit sau finit, care este constituit exclusiv din fibre textile, oricare ar fi
procedeul de amestec sau de asamblare utilizat;
fibră textilă  – oricare dintre următoarele:
- un element material caracterizat prin flexibilitatea, finețea și raportul mare al
lungimii față de dimensiunea transversală maximală, care îl face adecvat pentru aplicații
textile;
- o bandă suplă sau un tub, a căror lățime aparentă nu depășește 5 milimetri, inclusiv
tăiate din benzi mai mari sau din folii fabricate din substanțe care se utilizează la fabricarea
fibrelor enumerate în anexa nr. 1 și care sunt adecvate pentru aplicații textile;
lățimea aparentă  – lățimea benzii sau a tubului sub formă pliată, laminată, presată
sau răsucită sau lățimea medie, în cazul lățimii neuniforme;
componentă textilă  – o parte dintr-un produs textil cu un conținut de fibre
identificabil;fibre străine – fibrele diferite de cele menționate pe etichetă sau marcaj;
căptușeală – o componentă separată utilizată pentru fabricarea confecțiilor și a altor
produse, constând întru-unul sau mai multe straturi de material textil menținute de-a lungul
unuia sau mai multor laturi;
etichetare – atașarea informațiilor solicitate la produsul textil prin aplicarea unei
etichete;
marcare – indicarea informațiilor solicitate direct pe produsul textil prin coasere,
brodare, imprimare, ștanțare sau prin folosirea oricărei alte tehnologii de aplicare;
etichetare globală – utilizarea unei etichete unice pentru mai multe produse sau
componente textile;
produs de unică folosință – un produs textil care se folosește o singură dată sau o
perioadă limitată și a cărui utilizare normală nu este destinată unei utilizări ulterioare în
același scop sau într-un scop similar;
repriză  convențională  –  valoarea  reprizei  de  umiditate  utilizată  la  calcularea
procentului de componente fibroase pe baza masei uscate și pure, după aplicarea de factori
convenționali.
7. Produsele textile sunt puse la dispoziție pe piață numai cu condiția ca aceste
produse să fie etichetate, marcate sau însoțite de documente comerciale cu respectarea
prezentei Reglementări tehnice.
Capitolul II
DENUMIRILE DE FIBRE TEXTILE ȘI CERINȚELE
PRIVIND ETICHETAREA ȘI MARCAREA
CORESPUNZĂTOARE
Secțiunea 1
Denumirile de fibre textile
8. Numai denumirile de fibre textile enumerate în anexa nr. 1 sunt utilizate pentru
descrierea compozițiilor fibroase pe etichetele și pe marcajele produselor textile.
9. Utilizarea denumirilor enumerate în anexa nr. 1 este rezervată fibrelor textile a
căror natură corespunde descrierii prevăzute în anexa respectivă.
10. Denumirile enumerate în anexa nr. 1 nu se utilizează pentru alte fibre, nici în
întregime, nici sub formă de rădăcină lingvistică și nici ca adjectiv.
Este interzisă utilizarea denumirii „mătase” pentru a indica forma sau prezentarea
particulară sub formă de fir filamentar continuu a fibrelor textile.Secțiunea a 2-a
Produse textile pure
11. Numai produsele textile compuse în totalitate din aceeași fibră pot fi etichetate
sau marcate drept „100%”, drept „pure” sau drept „integrale”.
Este interzisă utilizarea acestor termeni sau a unor termeni similari pentru alte
produse textile.
12. Fără a aduce atingere prevederilor punctului 15, un produs textil care conține cel
mult 2% din greutate fibre străine poate, de asemenea, să fie tratat ca fiind compus în
totalitate din aceeași fibră, cu condiția ca această cantitate să fie justificată ca fiind
inevitabilă din punct de vedere tehnic în cadrul bunelor practici de producție și să nu
rezulte dintr-o adăugare sistematică.
Un produs textil care a fost supus unui proces de cardare poate, de asemenea, să fie
tratat ca fiind compus în totalitate din aceeași fibră dacă conține cel mult 5% din greutate
fibre străine, cu condiția ca această cantitate să fie justificată ca fiind inevitabilă din punct
de vedere tehnic în cadrul bunelor practici de producție și să nu rezulte dintr-o adăugare
sistematică.
Secțiunea a 3-a
Produse din lână sau lână virgină
13. Un produs textil poate fi etichetat sau marcat cu una dintre denumirile
menționate în anexa nr. 2 cu condiția ca acesta să fie compus în exclusivitate dintr-o fibră
de lână care nu a fost anterior încorporată într-un produs finit și care nu a suferit operațiuni
de filare și/sau de pâslire, altele decât cele necesare pentru fabricarea produsului respectiv,
nici prelucrări sau utilizări care să fi deteriorat fibra.
14. Prin derogare de la punctul 13, denumirile enumerate în anexa nr. 2 pot fi
utilizate pentru a descrie lâna conținută într-un amestec de fibre textile, în cazul în care
sunt îndeplinite toate condițiile următoare:
1) conținutul total de lână din amestecul respectiv îndeplinește cerințele definite la
punctul 13;
2) cantitatea de lână reprezintă cel puțin 25% din masa totală a amestecului;
3) în cazul unui amestec de destrămătură, lâna este amestecată numai cu o singură
altă fibră.
Se precizează compoziția procentuală totală a unui astfel de amestec.
15. Fibrele străine din produsele menționate la punctele 13 și 14, inclusiv produsele
din lână care au fost supuse unui proces de cardare, nu depășesc 0,3% din greutatea
produsului, sunt justificate ca fiind inevitabile din punct de vedere tehnic în cadrul bunelor
practici de producție și nu rezultă dintr-o adăugare sistematică.Secțiunea a 4-a
Produse textile alcătuite din mai multe fibre
16. Un produs textil este etichetat sau marcat cu denumirea și procentul din greutate
al tuturor fibrelor care compun produsul, în ordine descrescătoare.
17. Prin derogare de la punctul 16 și fără a aduce atingere punctului 12, fibrele care
reprezintă până la 5% din greutatea totală a produsului textil sau fibrele care reprezintă
împreună până la 15% din greutatea totală a produsului textil, atunci când nu pot fi
desemnate cu ușurință la momentul fabricării, pot fi desemnate prin termenul „alte fibre”,
imediat precedat sau urmat de procentajul lor total din greutate.
18. Produsele alcătuite dintr-o urzeală din bumbac pur și o bătătură de in pur, în care
procentul de in nu este mai mic de 40% din masa totală a țesăturii neîncleiate, pot fi
desemnate prin denumirea „in în amestec cu bumbac”, completată în mod obligatoriu prin
indicarea compoziției „urzeală de bumbac pur – bătătură de in pur”.
19. Fără a aduce atingere punctului 8, pentru produsele textile a căror compoziție
este dificil de precizat în momentul fabricării, pe etichetă sau pe marcaj se poate folosi
termenul „fibre în amestec” sau termenul „compoziție textilă nedeterminată”.
20. Prin derogare de la punctul 16, fibrele care nu sunt încă enumerate în anexa nr. 1
pot fi desemnate prin termenul „alte fibre”, imediat precedat sau urmat de procentajul total
din greutate.
Secțiunea a 5-a
Fibre decorative și fibre cu efecte antistatice
21. Fibrele vizibile și izolabile care sunt pur decorative și nu depășesc 7% din
greutatea produsului finit nu trebuie luate în considerare în compozițiile fibroase prevăzute
la punctele 11, 12 și 16-20.
22. Fibrele metalice și alte fibre care sunt încorporate în scopul de a obține un efect
antistatic și care nu depășesc 2% din greutatea produsului finit nu trebuie luate în
considerare în compozițiile fibroase prevăzute la punctele 11, 12 și 16-20.
23. În cazul produselor menționate la punctul 18, procentele prevăzute la punctele 21
și 22 se calculează separat pe baza greutății urzelii și, respectiv, a bătăturii.
Secțiunea a 6-a
Produse textile alcătuite din mai
multe componente
24. Orice produs textil constituit din două sau mai multe componente textile care au
compoziții fibroase diferite este însoțit de o etichetă sau un marcaj care indică conținutul de
fibre textile al fiecărei componente.25. Etichetarea sau marcarea menționate la punctul 24 nu sunt obligatorii pentru
componentele textile în cazul în care sunt îndeplinite următoarele două condiții:
1) componentele respective nu sunt căptușeli principale; și
2) acestea reprezintă mai puțin de 30% din greutatea totală a produsului textil.
26. Atunci când două sau mai multe produse textile au același conținut de fibre și
formează, în mod normal, un ansamblu inseparabil, ele pot purta o singură etichetă sau un
singur marcaj.
Secțiunea a 7-a
Produsele textile ce conțin părți
netextile de origine animală
27. Prezența părților netextile de origine animală în produse textile se indică prin
utilizarea expresiei „Conține părți netextile de origine animală” în etichetarea sau în
marcarea produselor care conțin astfel de părți ori de câte ori sunt introduse pe piață.
28. Etichetarea sau marcarea trebuie să nu inducă în eroare și este realizată în așa
fel încât consumatorul să o poată înțelege cu ușurință.
Secțiunea a 8-a
Etichetarea și marcarea produselor textile
menționate în anexa nr. 3. Etichete și marcaje
29. Compoziția fibroasă a produselor textile menționate în anexa nr. 3 este indicată în
conformitate cu normele de etichetare și de marcare stabilite în anexa respectivă.
30. Produsele textile sunt etichetate sau marcate astfel încât să se indice compoziția
lor fibroasă ori de câte ori sunt puse la dispoziție pe piață.
Etichetarea și marcarea produselor textile sunt durabile, lizibile cu ușurință, vizibile
și accesibile, iar în cazul unei etichete, aceasta este bine atașată.
31. Fără a aduce atingere punctului 30, etichetele sau marcajele pot fi înlocuite sau
completate prin documente comerciale de însoțire, în cazul în care produsele sunt furnizate
unor agenți economici în cadrul lanțului de distribuție sau atunci când sunt livrate în
vederea executării unei comenzi făcute de orice autoritate contractantă, în sensul art. 2 din
Legea nr. 131/2015 privind achizițiile publice.
32. Denumirile de fibre textile și descrierile compozițiilor fibroase menționate la
punctele 8-20 sunt indicate clar în documentele comerciale de însoțire menționate la
punctul 31.
Nu se utilizează abrevieri, cu excepția unui cod mecanizat de procesare sau a cazuluiîn care abrevierile sunt definite în standarde internaționale, cu condiția ca acestea să fie
explicate în același document comercial.
Secțiunea a 9-a
Obligația de a asigura furnizarea
etichetei sau a marcajului
33. Atunci când introduce pe piață un produs textil, producătorul asigură furnizarea
etichetei sau a marcajului și exactitatea informațiilor conținute de acestea. În cazul în care
producătorul nu își are sediul în Republica Moldova, importatorul asigură furnizarea
etichetei sau a marcajului și exactitatea informațiilor conținute de acestea.
34. Un distribuitor este considerat producător în sensul prezentei Reglementări
tehnice în cazul în care introduce pe piață un produs sub denumirea sau marca sa, aplică el
însuși eticheta sau modifică conținutul etichetei.
35. Atunci când pune la dispoziție un produs textil pe piață, distribuitorul se asigură
că produsele textile poartă eticheta sau marcajul adecvat.
36. Agenții economici menționați la punctele 33-35 se asigură că nicio informație
furnizată pentru punerea la dispoziție pe piață a produselor textile nu poate fi confundată cu
denumirile de fibre textile și descrierile de compoziții fibroase, astfel cum sunt stabilite.
Secțiunea a 10-a
Utilizarea denumirilor de fibre textile
și a descrierilor compoziției fibroase
37. În cazul în care un produs textil este pus la dispoziție pe piață, descrierile
compoziției fibroase textile menționate la punctele 8-20 sunt indicate în cataloage și
prospecte comerciale, pe ambalaje, etichete și marcaje, astfel încât să fie clare, lizibile și
vizibile cu ușurință și imprimate uniform din punctul de vedere al caracterelor, al stilului și
al dimensiunii caracterelor. Aceste informații sunt clar vizibile pentru consumator înainte de
cumpărare, inclusiv în cazul în care produsul este cumpărat prin mijloace electronice.
38. Mărcile comerciale sau denumirea întreprinderii pot fi indicate imediat înainte
sau după descrierile compoziției fibroase textile menționate la punctele 8-20.
Totuși, dacă marca sau denumirea întreprinderii cuprinde, fie ca titlu principal, fie ca
rădăcină sau ca adjectiv, una dintre denumirile de fibre textile prevăzute în anexa nr. 1 sau
putând fi confundată cu acestea, o astfel de marcă comercială sau denumire a întreprinderii
figurează imediat înainte sau după descrierile compoziției fibroase textile menționate la
punctele 8-20.
Orice altă informație este prezentată întotdeauna în mod separat.
39. Etichetarea sau marcarea produselor textile puse la dispoziția consumatoruluieste disponibilă în limba română.
În cazul bobinelor, mosoarelor, sculurilor, ghemurilor sau altor cantități mici de fire
de cusut, de remaiat și de brodat, se aplică prevederile etichetării globale prevăzute la
punctul 42, în limba română, la fel și în cazul în care astfel de produse sunt vândute
individual.
Secțiunea a 11-a
Excepții
40. Normele prevăzute la punctele 24-26 și la punctele 30-39 fac obiectul excepțiilor
prevăzute la punctele 41-43.
41. Indicarea denumirilor fibrelor textile sau a compoziției fibroase pe etichetele și
marcajele produselor textile prevăzute în anexa nr. 4 nu este necesară.
Totuși, atunci când o marcă comercială sau o denumire a întreprinderii cuprinde, fie
ca titlu principal, fie ca rădăcină sau ca adjectiv, una dintre denumirile enumerate în anexa
nr. 1 sau o denumire susceptibilă de a fi confundată cu aceasta, se aplică punctelor 24-26 și
30-39.
42. În cazul în care produsele textile menționate în anexa nr. 5 sunt de același tip și
au aceeași compoziție fibroasă, ele pot fi puse la dispoziție pe piață împreună, sub o etichetă
globală.
43. Compoziția fibroasă a produselor textile vândute la metru poate figura pe lizieră
sau pe rola pusă la dispoziție pe piață.
44. Produsele textile menționate la punctele 42 și 43 sunt puse la dispoziție pe piață
astfel încât compoziția fibroasă a acestor produse să fie adusă la cunoștința fiecărui
achizitor din lanțul de distribuție, inclusiv consumatorului.
Capitolul III
SUPRAVEGHEREA PIEȚEI
Secțiunea 1
Verificări în cadrul supravegherii pieței,
determinarea compoziției fibroase
45. Inspectoratul de Stat pentru Supravegherea Produselor Nealimentare și Protecția
Consumatorilor  efectuează  verificări  privind  conformitatea  compoziției  fibroase  a
produselor  textile  cu  indicațiile  furnizate  asupra  compoziției  fibroase  a  produselor
respective, în condițiile Legii nr. 162/2023 privind supravegherea pieței și conformitatea
produselor. Verificările în cadrul supravegherii pieței se vor efectua în scopul stabilirii
conformității compoziției fibroase a produselor textile cu indicațiile furnizate pe etichetă.46. În scopul determinării compoziției fibroase a produselor textile, verificările
prevăzute la punctul 45 se efectuează în conformitate cu metodele prevăzute în anexa nr. 7
de către laboratoarele de încercări acreditate, utilizate pentru supravegherea pieței,
conform art. 24 din Legea nr. 162/2023 privind supravegherea pieței și conformitatea
produselor.
47. În scopul determinării compozițiilor fibroase stabilite la punctele 11-20, nu se iau
în considerare elementele prevăzute în anexa nr. 6.
48. Compozițiile fibroase prevăzute la punctele 11-20 se determină prin aplicarea la
masa anhidră a fiecărei fibre a reprizei convenționale corespunzătoare stabilite în anexa nr.
8, după excluderea elementelor prevăzute în anexa nr. 6.
49. Pentru amestecurile de fibre textile pentru care nu sunt aplicabile metodele de
analiză indicate la punctul 46, laboratoarele de încercări acreditate determină compoziția
fibroasă a unor astfel de amestecuri prin altă metodă, indicând în raportul de încercări
rezultatul obținut, metoda utilizată și gradul de precizie al acesteia.
50. În cazul în care, pe parcursul verificării menționate la punctul 45, Inspectoratul
de  Stat  pentru  Supravegherea  Produselor  Nealimentare  şi  Protecția  Consumatorilor
constată că produsele textile nu respectă cerințele stabilite, acesta ia toate măsurile
corespunzătoare pentru a interzice sau pentru a restricționa punerea la dispoziție pe piață a
produsului textil ori pentru a retrage produsul de pe piață.
Secțiunea a 2-a
Toleranțe
51. Pentru a stabili compoziția fibroasă a produselor textile, se aplică toleranțele
prevăzute la punctele 52-54.
52. Fără a aduce atingere punctului 15, prezența fibrelor străine în compoziția
fibroasă care urmează a fi furnizată în conformitate cu punctele 16-20 nu trebuie să fie
indicată, dacă procentajul acestor fibre nu atinge următoarele valori:
1) 2% din greutatea totală a produsului textil, dacă această cantitate este justificată
ca fiind inevitabilă din punct de vedere tehnic în cadrul bunelor practici de fabricație și nu
rezultă dintr-o adăugare sistematică; sau
2) 5% din greutatea totală în cazul produselor textile care au fost supuse unui proces
de cardare, dacă această cantitate este justificată ca fiind inevitabilă din punct de vedere
tehnic în cadrul bunelor practici de fabricație și nu rezultă dintr-un adaos sistematic.
53. Se admite o toleranță la fabricare de 3% din greutatea totală a fibrelor indicate
pe etichetă sau pe marcaj între compoziția fibroasă indicată care trebuie furnizată în
conformitate cu punctele 16-20 și procentele rezultate în urma analizei efectuate în
conformitate cu punctele 46-49. Această toleranță se aplică, de asemenea:
1) fibrelor care pot fi desemnate prin termenul „alte fibre”, conform punctelor 16-20;2) procentajului de lână menționat la punctul 14 subpunctul 2).
În scopul analizei, toleranțele se calculează separat. Greutatea totală considerată
pentru calculul toleranței prevăzute la prezentul punct este cea a fibrelor produsului finit,
cu excluderea greutății fibrelor străine care apar la aplicarea toleranței menționate la
punctul 52.
54. Aplicarea cumulativă a toleranțelor menționate la punctele 52 și 53 nu este
admisă decât în cazul în care fibrele străine constatate în cadrul analizei, la aplicarea
toleranței prevăzute la punctul 52 se dovedesc a fi de aceeași natură chimică cu una sau mai
multe dintre fibrele menționate pe etichetă sau pe marcaj.
55. Pentru produsele textile specifice, al căror proces de fabricare necesită toleranțe
superioare celor indicate la punctele 52 și 53, toleranțele pot fi admise doar în cazul în care
acestea au fost prealabil autorizate de Comisia Europeană.
anexa nr.1
anexa nr.2
anexa nr.3
anexa nr.4
anexa nr.5
anexa nr.6
anexa nr.7
anexa nr.8